11. Vzťahy medzi Európskou úniou a Srbskom (hlasovanie)
- Správa pána Kacina
- Pred hlasovaním o pozmeňujúcom a doplňujúcom návrhu 8
Doris Pack
(DE) Vážený pán predseda, chcela by som povedať niekoľko slov k tomuto pozmeňujúcemu a doplňujúcemu návrhu. Musela som v ňom urobiť opravu a žiadam pána Schöpflina a ostatných poslancov, aby hlasovali za, pretože v pôvodnom texte bola chyba. 1992 je nesprávny rok. Nechali by sme chybu v odporúčaní, keby sme nehlasovali o pozmeňujúcom a doplňujúcom návrhu pána Kacina. Dovoľte nám, prosím, hlasovať za tento pozmeňujúci a doplňujúci návrh.
- Pred hlasovaním o pozmeňujúcom a doplňujúcom návrhu č. 29
Jelko Kacin  
spravodajca. - Pán predseda, mám ústny pozmeňujúci a doplňujúci návrh k odseku 29, pretože je potrebné určitú časť vymazať. V anglickej verzii sa musia vymazať slová "oba subjekty". V opačnom prípade by rozdelené hlasovanie nemalo zmysel.
Skupina PPE-DE to odsúhlasila.
(Ústny pozmeňujúci a doplňujúci návrh bol prijatý.)
- Po hlasovaní
Gerard Batten
Pán predseda, mám procedurálnu námietku na základe článku 166, ktorý hovorí, že poslanec má najskôr špecifikovať, na ktorý článok sa odvoláva. Ja sa odvolávam na tento článok.
Rozumiem, že ste prerušili pána Martina predtým, ako mal šancu dokončiť čo chcel povedať. Hovoril o včerajšku.
Včera pán Schulz urobil dlhé politické vyhlásenie bez toho, aby uviedol článok, na základe ktorého hovoril. Predsedajúci mu to umožnil, zatiaľ čo pán Martin bol prerušený.
Myslím, že tu existuje zaujatosť a dvojaký meter, kde tí, čo sú za EÚ, majú dovolené rozprávač, čo chcú, a tí, ktorí sú proti, sú zrušení.
Mohli by sa na všetkých uplatňovať rovnaké predpisy, prosím?
(potlesk pravice)
Predseda
Dnes predsedám ja, a vždy sa snažím uplatňovať rokovací poriadok podľa predpisov.
